Jong man in Pta-restaurant geskiet | Maroela Media
Jong man in Pta-restaurant geskiet
'n Jong man van Pretoria is in 'n kritieke toestand na 'n hospitaal in die ooste van die stad geneem nadat hy Woensdagoggend in 'n restaurant waar hy gewerk het, geskiet is.
Ao. Dave Miller, woordvoerder van die Garsfontein-polisie, het die skietvoorval by die O Sole Mio-restaurant by die Kimiad-gholfbaan in Moreletapark aan Maroela Media bevestig.
"'n Onbekende man het omstreeks 08:00 by die restaurant ingestap en 'n skoot gevuur wat die slagoffer bo in sy borskas getref het," het Miller gesê. "Die skieter het daarna gevlug. Sover lyk dit nie asof iets tydens die voorval gesteel is nie."
Volgens Athlenda Mathe, woordvoerder van Netcare 911, kon paramedici daarin slaag om die 24-jarige slagoffer op die toneel te stabiliseer. "Hy is in 'n kritieke toestand na 'n nabygeleë hospitaal geneem vir verdere behandeling," het sy gesê.
Miller het gesê die polisie is nog op die toneel om verder ondersoek in te stel. Die motief vir die skietery word nog ondersoek en niemand is nog in verband met die voorval in hegtenis geneem nie.
Lees die opvolgberig: Skietvoorval in Pta-restaurant steeds 'n raaisel
Mooinooi-plaasmoord: Beskuldigde se ma vertel van skok
NWU-klasse hervat; vier vas oor petrolbomme
Eish!! Dalk 'n liefdes driehoek geval….???!!!
Ek vertrou nie die berig nie. Daar was dan 7 koperpunt patrone en 5 silwerpunt patrone beskikbaar gewees. Hoekom slegs een skoot?
'n Golfbaan in Pretoria? Waar kry julle golwe in Pretoria? Nee man: 'n GHOLFBAAN!
Wil net sê #2
Die foto's wat gebruik word is net om te pas by die tipe berig, dis nie altyd relevant nie. :-)
Ek hoop die man sal gesond anderkant uitstap, sommer binnekort. Die rede vir die voorval sal nogal baie lig werp daarop. Dit laat mens wonder. Sommige van ons benodig 'n leesbril.